Έντουαρντ Βίκερς

Ο Έντουαρντ Βίκερς (, 1804-1897) ήταν Βρετανός επιχειρηματίας, ιδρυτής της «Naylor Vickers & Co.», μετέπειτα Vickers Limited, που εξελίχθηκε σε μεγάλη μηχανουργική επιχείρηση.

Ο Βίκερς ήταν επιτυχημένος μυλωνάς, που επένδυσε τα χρήματά του στον νέο τότε επιχειρηματικό τομέα των σιδηροδρόμων.Grace's Guide Σε νεαρή ηλικία νυμφεύθηκε την Ανν Νέυλορ (Anne Naylor) και το 1828 απέκτησε τον έλεγχο του χυτηρίου χάλυβα του πεθερού του, της εταιρείας Naylor & Sanderson, την οποία μετονόμασε σε «Naylor Vickers & Co.»Zander, σελ. 111 Μετέπειτα έγινε δήμαρχος του Σέφηλντ, καθώς και ο πρώτος χρονικά πρόεδρος του Εμπορικού Επιμελητηρίου της πόλεως. Με την Ανν απέκτησαν συνολικώς επτά τέκνα, από τα οποία ο Τόμας έγινε πρόεδρος της εταιρείας Vickers Limited (αλλά και συνταγματάρχης).

 Ο αδελφός του Έντουαρντ, ο Χένρυ (1807-1882), διετέλεσε επίσης δήμαρχος του Σέφηλντ.

Παραπομπές

Πηγές
 Το λήμμα «Βίκερς Εδουάρδος» στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 490
 Zander, Patrick Glenn: Right Modern Technology, Nation, and Britain's Extreme Right in the Interwar Period, 2011, ISBN 978-1243624611

Κατηγορία:Βρετανοί επιχειρηματίες